
 7.12.2011
 BG
 Официален вестник на Европейския съюз
 L 324/27
 РЕГЛАМЕНТ ЗА ИЗПЪЛНЕНИЕ (ЕС) No 1270/2011 НА КОМИСИЯТА
 от 6 декември 2011 година
 за определяне на процент за приемане във връзка с издаването на износни лицензии, отхвърляне на заявленията за износни лицензии и преустановяване на подаването на заявления за износни лицензии за извънквотна захар
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент (ЕО) No 951/2006 на Комисията от 30 юни 2006 г. относно правилата за прилагане на Регламент (ЕО) No 318/2006 на Съвета по отношение на търговията с трети страни в сектора на захарта (2), и по-специално член 7д във връзка с член 9, параграф 1 от него,
 като има предвид, че:
 (1)
 Съгласно член 61, първа алинея, буква г) от Регламент (ЕО) No 1234/2007 количеството захар, произведено през пазарната година в превишение на квотата, посочена в член 56 от същия регламент, може да бъде изнесено само в рамките на количествените ограничения, определени от Комисията.
 (2)
 Регламент за изпълнение (ЕС) No 372/2011 на Комисията от 15 април 2011 г. за определяне на количествените ограничения за износа на извънквотна захар и изоглюкоза до края на 2011/2012 пазарна година (3) определя гореспоменатите ограничения.
 (3)
 Количествата захар, обхванати от заявленията за износни лицензии, надхвърлят количествените ограничения, определени в член 1, първа алинея, буква а) от Регламент (ЕС) No 372/2011. Поради това следва да бъде определен процент за приемане за количествата, заявени на 1 декември 2011 г. Всички заявления за износни лицензии за захар, подадени след 2 декември 2011 г., следва съответно да бъдат отхвърлени, а подаването на заявления за износни лицензии следва да бъде преустановено,
 ПРИЕ НАСТОЯЩИЯ РЕГЛАМЕНТ:
 Член 1
 1. Износните лицензии за извънквотна захар, за които са подадени заявления на 1 декември 2011 г., се издават за заявените количества, умножени по процент за приемане в размер на 51,679586 %.
 2. С настоящото се отхвърлят заявленията за износни лицензии за извънквотна захар, подадени на 5, 6 и 7 декември 2011 г.
 3. Подаването на заявления за износни лицензии за извънквотна захар се преустановява за периода от 8 декември 2011 г. до 31 декември 2011 г.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 6 декември 2011 година.
 За Комисията, от името на председателя,
 José Manuel SILVA RODRÍGUEZ
 Генерален директор на Генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 178, 1.7.2006 г., стр. 24.
 (3) ОВ L 102, 16.4.2011 г., стр. 8.
 